גרטה וולף קרקואר

גרטה וולף קרקואר (12 באוקטובר 1890 – 25 במרץ 1970) הייתה ציירת ישראלית ילידת האימפריה האוסטרו-הונגרית. 

==ביוגרפיה==
גרטה וולף נולדה לגבריאלה ולאדולף וולף,<ref name=":1"></ref> משפחה בורגנית יהודית, ב-10 בדצמבר שנת 1890 בויטקוביצה, אז עיירה שבמוראביה, האימפריה האוסטרו-הונגרית (כיום שכונה באוסטרבה, צ'כיה). בשנת 1891 עברה המשפחה להתגורר בווינה. בשנת 1909 בקירוב החלה ללמוד אמנות בבית הספר לאמנות לנשים ונערות בעיר. לאחר מכן למדה ציור באופן פרטי אצל כמה אמנים בגרמניה ובאוסטריה. היא קבלה חינוך מודרני וחילוני שחשף אותה גם לאמנות מודרנית וגם לסוֹצְיָאלִיזְם ופסיכואנליזה.<ref name=":0" /> 

בדיוק לפני מלחמת העולם הראשונה נערכה תערוכת היחיד הראשונה שלה בווינה.<ref name=":0" /> לאחר המלחמה, הייתה וולף פעילה בחוגי האמנות בווינה. היא הציגה במספר תערוכות וכן הייתה מקורבת לזיגמונד פרויד ואלפרד אדלר, שעמו עבדה בשילוב אמנות במסגרת תראפוייטית. אחרי המלחמה היא הייתה חלק ממעגלי התרבות הבולטים ב"וינה האדומה", הייתה קרובה להנהגה המוניציפלית הסוציאליסטית החדשה של וינה וציירה דיוקנאות שלהם.<ref name=":0" /> בנוסף, הייתה חברה בקבוצת האמנים האוונגרדית "Bund der Geisitig Tätigen". בשנת 1919 נישאה לצייר והאדריכל, לאופולד קרקואר, אותו הכירה במסגרת פעילות הקבוצה. 

בשנת 1924 עלתה, ביחד עם בתה טרודה דותן, אל ארץ ישראל, כמה חודשים אחרי בעלה,<ref name=":0"></ref> והתיישבו בירושלים. למרות זאת, היא לא השתלבה בחוגי האמנות בארץ והמשיכה להיות פעילה במעגלי האמנות באירופה ונסעה לשם הרבה עד 1932.<ref name=":0" /> רוב משפחתה נספתה בשואה והיא חזרה לאורופה רק פעם אחת אחרי שואה.<ref name=":0" /> היא נסעה ועבדה במקומות אחרות, כולל המזרח הרחוק, אוסטרליה, ודרום אפריקה.<ref name=":1" /><ref name=":0" /> היא הייתה חלק מהקהילה הקטנה של יהודי ודוברי גרמנית שעלו לארץ בשנות ה-1920 וחברה טובה של אלזה לסקר-שילר.<ref name=":0" />

בארץ, וולף קרקאור עסקה בעבודות שונות עבור המוסדות הציוניים ובהם קק"ל וקרן היסוד. בשנת 1927, יצרה אלבום הדפסי-אבן בהזמנת קרן היסוד. היא גם נתנה שיעורים פרטיים באמנות.<ref name=":0" /> בין השנים 1935–1939 הקימה והפעילה תיאטרון בובות בשם "מריונית", שהציג לקהל ילדים ומבוגרים גם יחד. במקביל החלה עוסקת באיור בעיתונות ובאיור ספרי ילדים. היא תעדה באיור את דיוני ועדת פיל על חלוקת הארץ ב-1937.<ref name=":1" /> 

במלחמת העצמאות, היא התנדבה במשמר העם.<ref name=":0" />

על אף שגרטה וולף קרקואר הייתה ידועה באוסטריה כציירת דיוקנאות, ויצירותיה נמכרו בווינה עד לעליית המפלגה הנאצית לשלטון, חלק מרכזי מיצירתה המוקדמת אופיין בגישה אוונגרדית. לצד השפעות אקספרסיוניסטיות וקוביסטיות, ניתן למצוא ביצירתה אף התייחסות אל הציור המופשט. לאחר עלייתה לארץ ישראל, נטשה השפעות אלו לטובת יצירה אישית בסגנון פיגורטיבי, בעלת היבטים חברתיים, שהייתה רחוקה מן הסגנון הארץ-ישראלי.

עזבונה נשמר על ידי ביתה, פרופ' טרודה דותן, בביתה בירושלים. חזרתה לקאנון האומנות הישראלית אחרי עשורים של שכחה הייתה בעקבות עבודת הדוקטורט של סמדר שפי בהנחיית פרופ' גנית אנקורי שהוגשה לאוניברסיטה העברית בשנת 2011. חלק מהמחקר שימש בסיס לתערוכה גרטה וולף קרקואר: מווינה לירושלים במשכן לאמנות עין חרוד ב-2018 באצירתה של ד"ר סמדר שפי.<ref></ref>
==תערוכות יחיד==

*1913 גרטה קרקואר-וולף, תערוכת יחיד ראשונה, Kunstsalon Heller, ווינה<ref name=":1" />
*1925-1932 גרטה קרקואר-וולף, שלוש תערוכות יחיד, גלריה וורטל, ווינה<ref name=":1" /> 
*1932 גרטה קרקואר-וולף, תערוכת יחיד בקהיר<ref name=":1" />
*1946 גרטה קרקואר-וולף, תערוכת יחיד, גלריה יונס, ירושלים<ref name=":1" />
*1951 גרטה קרקואר-וולף, בית האמנים, ירושלים
*1968 גרטה קרקואר-וולף: שמן, אקוורלים ורישומים, בית מניה ביאליק, תל אביב-יפו
*1971 גרטה קרקואר-וולף וליאופולד קרקואר: תערוכת זיכרון, בית האמנים, ירושלים
*2018 גרטה וולף קרקואר: מוינה לירושלים, המשכן לאמנות ע"ש חיים אתר, קיבוץ עין חרוד

==פרסים==
*פרס ירושלים לאמנות הציור (יחד עם אברהם אופק וצבי טולקובסקי), 1969

==לקריאה נוספת==
*סמדר שפי, יניב שפירא, משה צוקרמן, גרטה וולף קרקואר: מווינה לירושלים, המשכן לאמנות עין חרוד, 2018

==קישורים חיצוניים==

* 
* 

== הערות שוליים ==

קטגוריה:ציירות ישראליות
קטגוריה:ציירים ישראלים
קטגוריה:יהודיות אוסטריות
קטגוריה:נשות העלייה הרביעית
קטגוריה:אנשי העלייה הרביעית
קטגוריה:יהודים הקבורים בהר המנוחות
קטגוריה:ישראליות שנולדו ב-1890
קטגוריה:ישראלים שנולדו ב-1890
קטגוריה:ישראליות שנפטרו ב-1970
קטגוריה:ישראלים שנפטרו ב-1970